Piltdauno žmogus
Piltdauno žmogumi (kai kur lietuviškoje literatūroje – Piltdaunskio žmogumi) buvo vadinama kaukolė ir skeletas, XX a. pradžioje atrasti netoli Piltdauno kaimo Sasekse (Anglija). Tų laikų ekspertai manė, jog tai yra iki šiol nežinomos grandies žmogaus evoliucijoje fosilija. Jam buvo duotas lotyniškas Eoanthropus dawsoni pavadinimas. 1953 metais atskleista, kad Piltdauno žmogus yra klastotė, padaryta sujungus žmogbeždžionės skeletą su šiuolaikinio žmogaus kaukole.